**An tAcht um Pleanáil (Tithíocht) agus um Thionóntachtaí Cónaithe 2016**

**Na Rialacháin Pleanála agus Forbartha (Forbairt Straitéiseach Tithíochta) 2017**

**Fógra maidir le hIarratas ar Fhorbairt Straitéiseach Tithíochta chuig an mBord Pleanála**

Táimse,......................................1, chun iarratas a dhéanamh chuig an mBord Pleanála ar chead d’fhorbairt straitéiseach tithíochta ar an suíomh seo .........................................2

Is éard a bheidh san fhorbairt ná.......................................................3

Beidh an t-iarratas ar fáil le hiniúchadh, nó le ceannach ar tháille nach mó ná an costas réasúnta a ghabhann le cóip a dhéanamh, le linn uaireanta oscailte an phobail in oifigí an Bhoird Phleanála agus ………......….4. Beidh an t-iarratas ar fáil ar líne, freisin, ag an suíomh gréasáin seo a leanas, atá bunaithe ag an iarratasóir: ………….....…...…5.

Féadfaidh duine ar bith, laistigh de thréimhse 5 seachtaine ag tosú ar an dáta a fhaigheann An Bord Pleanála an t-iarratas tar éis €20 de tháille shonraithe a íoc (ach amháin i gcás comhlachtaí forordaithe áirithe), aighneacht nó tuairim i scríbhinn a chur isteach chuig an mBord Pleanála, 64 Sráid Mhaoilbhríde, Baile Átha Cliath 1 nó ar líne ag:   
[www.pleanala.ie/index\_ga.htm](http://www.pleanala.ie/index_ga.htm), maidir le himpleachtaí na forbartha beartaithe, má chuirtear i gcrích é, do phleanáil chuí agus forbairt inbhuanaithe an cheantair nó na gceantar i dtrácht, agus na héifeachtaí dóchúla ar an timpeallacht nó na héifeachtaí dóchúla ar láithreán Eorpach, faoi mar a bheadh ón bhforbairt bheartaithe. Cuirfidh an Bord Pleanála san áireamh gach aighneacht nó tuairim a dhéantar go cuí nuair atá cinneadh le déanamh faoin iarratas. Ní mór an t-eolas seo a leanas a bheith san áireamh in aon aighneacht nó tuairim den sórt sin:

1. ainm an duine, an údaráis nó an chomhlachta a dhéanann an aighneacht nó an tuairim, ainm an té, más ann, atá ag gníomhú thar ceann an duine, an údaráis nó an chomhlachta, agus seoladh le haghaidh comhfhreagras a dhéanamh,
2. ábhar na haighneachta nó na tuairimí, agus
3. na cúiseanna, cúrsaí agus argóintí ar a bhfuil an aighneacht nó tuairim bunaithe.

Féadfaidh an Bord Pleanála cead a thabhairt d’fhorbairt straitéiseach tithíochta mar atá beartaithe, nó cead a thabhairt faoi réir mionathruithe a shonróidh sé sa chinneadh, nó cead a thabhairt go páirteach amháin, in éineacht le nó gan aon mhionathrú eile a shonródh sé ina chinneadh, nó féadfaidh sé cead don fhorbairt bheartaithe a dhiúltú. Féadfaidh an Bord Pleanála aon choinníoll a mheasann sé a bheith cuí a chur leis an deonú ceada.

Ba chóir aon cheist maidir leis an bpróiseas iarratais a chur chuig an Rannóg Forbartha Straitéiseach Tithíochta an Bhoird Phleanála (Teil. 01-8588100).

Sínithe: ..........................................................................6

An dáta ar cuireadh suas an fógra láithreáin ....................................7

**Treoracha chun fógra láithreáin a ullmhú**

1. Ba chóir ainm an iarratasóra ar chead (agus **ní** ainm an ghníomhaire) a chur isteach anseo.
2. Ba chóir suíomh, baile fearainn nó seoladh poist na talún nó an struchtúir lena mbaineann an t-iarratas a chur isteach anseo.
3. Cur síos ar chineál agus ar mhéid na forbartha beartaithe straitéisí tithíochta a chur isteach anseo. Ba chóir na nithe seo a leanas a bheith sa chur síos:

(a) na cineálacha agus líon na dtithe nó na n-aonad cóiríochta do mhic léinn, faoi mar a bheadh, atá beartaithe,

(b) i gcás aonaid chóiríochta do mhic léinn, líon iomlán na spásanna leapa le chéile, agus aon úsáid eile a d’fhéadfaí a bhaint as na haonaid,

(c) seirbhísí beartaithe atá coimhdeach leis an bhforbairt chónaithe*,*

(d) úsáidí beartaithe eile i bhforbairt na talún, a n-éascaíonn an zónáil na húsáidí sin agus

(e) i gcás inar ullmhaíodh Tuarascáil an Mheasúnacht Tionchair Timpeallachta nó Ráiteas Tionchair Natura maidir leis an iarratas, léiriú ar an bhfíoras sin,

(f) i gcás ina gcuimsíonn an fhorbairt coimeád struchtúir, nádúr úsáid bheartaithe an struchtúir, agus, nuair is cuí, fad na tréimhse a mbeartaítear an struchtúr a choimeád,

(g) i gcás ina gcuimsíonn an fhorbairt bheartaithe oibreacha ar Struchtúr Cosanta nó Struchtúr Cosanta beartaithe, léiriú ar an bhfíoras sin,

(h) i gcás ina gcuimsíonn an fhorbairt bheartaithe gníomhaíocht dá dteastaíonn ceadúnas um rialú comhtháite ar thruailliú nó ceadúnas dramhaíola, léiriú ar an bhfíoras sin, agus

(i) i gcás ina gcuimsíonn an fhorbairt bheartaithe soláthar, nó mionathruithe, ar bhunaíocht laistigh de chiall Chuid 11 de na Rialacháin seo (Treoir um Mórthionóiscí), léiriú ar an bhfíoras sin.

1. Scríobh ainm an údaráis nó na n-údarás pleanála a mbeadh an fhorbairt bheartaithe suite laistigh dá cheantar nó dá cheantair feidhme isteach anseo.
2. Ba chóir an suíomh gréasáin ar féidir an t-iarratas agus na doiciméid ghaolmhara a iniúchadh air a shonrú anseo.
3. Ba chóir síniú an iarratasóra nó síniú an té atá ag gníomhú thar cheann an iarratasóra a chur isteach anseo.
4. Ba chóir an dáta a gcuirtear an fógra in airde nó a ndaingnítear é ag an láithreán a chur isteach anseo.